Juletiden er højsæson for brande i hjemmet. Beredskabscenter Aalborg giver gode råd til en sikker jul.

Adventskranse og kalenderlys. Juletiden er fuld af hygge men også store brandfarer. Ifølge tal fra Beredskabsstyrelsen topper december statistikken over brande i private hjem. Brandvæsnet rykkede således ud til knap 700 brande i løbet af december sidste år. Heraf var de 26 i Aalborg. På landsplan er det omkring halvtreds procent højere end i en normal måned. Derfor slår Beredskabscenter Aalborg nu et slag for at få folk til at tænke sig om, når de tænder for julestemningen og opfordrer folk til aldrig at forlade et tændt lys og at man altid skal have vand i nærheden. Læs flere gode råd fra Beredskabscentrets tema om sikker jul her